Gedagte vir die dag: Proe geloofFoto: pixabay.com Sy vrugte is soet in my mond. (Hooglied 2:3) In die Skrif word geloof beskryf in terme van al die sintuie. Geloof begin met gehoor. Ons hoor God se stem, nie net met ons ore nie, maar ook met ons gees. Ons hoor dit as God se Woord en dan glo ons dat dit van Hom af kom. Dan kyk ons met ons verstand na die waarheid soos dit aan ons voorgehou is. Ons begryp die betekenis daarvan. Dan ontdek ons hoe kosbaar dit is; ons ervaar die geur daarvan. Dit is die “reuk” van geloof. Wanneer ons Christus se genade vir ons toe-eien, is dit aanraking. Dan kom die genieting: vrede, vreugde, gemeenskap. Dit is hoe ons geloof proe. Ons sal gered word wanneer ons Christus se stem hoor as die ware stem van God, maar die volle vreugde kom wanneer ons Christus “proe” en Hy die voedsel vir ons siel word.